NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2025-02-12 Nr. (30.43.)-NOT-002
Birštonas

Posėdis įvyko 2025-02-12 (16.00-17.00 val.)

Posėdžio vieta: ZOOM platforma. 
Posėdyje dalyvavo nevyriausybinių organizacijų (toliau – NVO) tarybos nariai: Birutė Bartkevičiūtė, Danutė Kacevičiūtė, Lina Kamarauskienė, Jonas Pačėsas, Valentinas Kalinauskas, Stanislovas Martinaitis, Vilijeta Šalomskienė, Danutė Žitkuvienė, Aldona Žaliauskienė, Solveiga Aleksaitė-Pempė, Neringa Janulienė, Vytautas Jokimas.
Susirinkimo sekretorė – Vilma Burbienė.
Susirinkimo dalyvių sąrašas su parašais pridedamas. 
Į susirinkimą nariai buvo pakviesti el. paštu.  
DARBOTVARKĖ

1. Dėl NVO tarybos nario delegavimo į Nevyriausybinių organizacijų veiklos projektų vertinimo ir atrankos komisiją.  
2. Dėl NVO tarybos 2025 metų veiklos plano sudarymo.
1. SVARSTYTA. NVO tarybos pirmininkė Birutė Bartkevičiūtė informavo NVO tarybos narius apie gautą raštą iš Savivaldybės administracijos su prašymu deleguoti vieną NVO tarybos narį į Nevyriausybinių organizacijų veiklos projektų vertinimo ir atrankos komisiją (toliau – Komisija). Komisija sudaroma trims metams Savivaldybės administracijos direktoriaus įsakymu, ne mažiau kaip iš 7 narių, 4 – Savivaldybės administracijos specialistų, 1 – Savivaldybės tarybos, 1– Savivaldybės Nevyriausybinių organizacijų tarybos ir 1 – Savivaldybės Bendruomeninių organizacijų tarybos nario. Komisija vertina nevyriausybinių organizacijų projektų paraiškas, pateiktas Nevyriausybinių organizacijų veiklos projektų finansavimo konkursui. 
NVO tarybos pirmininkė kvietė išsakyti pasiūlymus.

Pasiūlyta Birutė Bartkevičiūtė, kaip daugiausiai patirties rengiant ir vertinant projektus, turintis asmuo. 
Pasiūlymui pritarta vienbalsiai.
NUTARTA. Į Nevyriausybinių organizacijų veiklos projektų vertinimo komisiją siūlyti NVO tarybos pirmininkę Birutė Bartkevičiūtę. 
2. SVARSTYTA. Dėl NVO tarybos 2025 metų veiklos plano sudarymo.

NVO tarybos pirmininkė kalbėjo, jog siekiant dirbti tikslingai, būtina susiplanuoti NVO tarybos veiklą kadencijos laikotarpiu. Pasikeitus aplinkybėms, koreguoti susiplanuotas veiklas ar atsakingus asmenis. Taip pat kviesti visus NVO tarybos narius iki 2025 m. kovo 11 d. susipažinti su Lietuvos Respublikos nevyriausybinių organizacijų plėtros įstatymo bei Birštono savivaldybės nevyriausybinių organizacijų tarybos nuostatais ir teikti pasiūlymus veiklos planui sudaryti. 

NUTARTA. Iki 2025 m. kovo 11 d. susipažinti su teisės aktais bei siųsti el. paštu NVO tarybos pirmininkei pasiūlymus dėl NVO veiklos plano sudarymo. 
Posėdžio pirmininkė                                                                                             Birutė Bartkevičiūtė
Posėdžio sekretorė                                                                                                      Vilma Burbienė
